pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​PM commends fighting spirit of Thailand’s 32nd SEA Games squad
วันพุธที่ 17 พฤษภาคม 2566
​PM commends fighting spirit of Thailand’s 32nd SEA Games squad
​PM commends fighting spirit of Thailand’s 32nd SEA Games squad
May 16, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha commended the performances and fighting spirit of Thailand’s 32nd SEA Games squad, and urged the Thai people to give them moral support until the end of the event.
As of May 16, 2023 at 22.20 hrs, Thailand received 312 medals at the 32nd SEA Games (108 golds, 96 silvers, and 108 bronzes). Although the country ranks 2nd on the medal table, Thailand fares best in the more internationally recognized sports competitions, especially Taekwondo, Judo, and women’s volleyball. While Thai men’s football was upset by Indonesia in the final match, they also did their best.
According to the Government Spokesperson, as the 32nd SEA Games is coming to an end, the Prime Minister thanked all the Thai athletes, on behalf of the Thai people, for fighting to the best of their ability, whether or not they received a medal at the tournament. The event’s closing ceremony will take place in the evening of May 17, 2023, during which Thailand will be handed over with the SEAGF flag to host the 33rd SEA Games in 2025 in Bangkok, Chonburi, and Songkhla.
รัฐบาลไทย-ข่าวทำเนียบรัฐบาล-ดร.เอนก มอบนโยบาย ทีเซลล์ เน้นร่วมมือกันผลักดันเศรษฐกิจด้านชีววิทยาศาสตร์ไทยสู่ตลาดโลก
วันพฤหัสบดีที่ 18 พฤษภาคม 2566
ดร.เอนก มอบนโยบาย ทีเซลล์ เน้นร่วมมือกันผลักดันเศรษฐกิจด้านชีววิทยาศาสตร์ไทยสู่ตลาดโลก
ดร.เอนก มอบนโยบาย ทีเซลล์ เน้นร่วมมือกันผลักดันเศรษฐกิจด้านชีววิทยาศาสตร์ไทยสู่ตลาดโลก
26 เมษายน 2566 ณ ศูนย์ความเป็นเลิศด้านชีววิทยาศาสตร์ (Tcels) / ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) มอบนโยบายและแนวทางการขับเคลื่อนด้านชีววิทยาศาสตร์ ให้กับคณะกรรมการและคณะผู้บริหารจากศูนย์ความเป็นเลิศด้านชีววิทยาศาสตร์ (Tcels) โดยมี ศ.ดร.นพ.ประสิทธิ์ วัฒนาภา ประธานกรรมการ ดร.จิตติ์พร ธรรมจินดา ผู้อํานวยการทีเซลส์ ดร.ชัยรัตน์ อุทัยพิบูลย์ รองผู้อํานวยการ นางสาวไปยดา หาญชัยสุขสกุล รองผู้อํานวยการ คณะผู้บริหาร และเจ้าหน้าที่เข้าร่วม
ศ.(พิเศษ) ดร.เอนก เหล่าธรรมทัศน์ รมว.อว. กล่าวว่า อยากให้ประธานกรรมการ คณะกรรมการ คณะผู้บริหาร ช่วยกันขับเคลื่อนทีเซลล์ให้มีความก้าวหน้ามากขึ้น พวกเราต้องช่วยกันกําหนดทิศทางการดําเนินการ ทีเซลล์ก่อตั้งเมื่อปี 2554 เราต้องร่วมกันผลักดันสิ่งต่างๆ เพื่อเข้าสู่ตลาดโลก ลดการนําเข้า ส่งเสริมเศรษฐกิจในประเทศไทย โดยเริ่มจากตัวเราเองต้องให้ความร่วมมือกันอย่างแข็งขัน
“ประเทศไทยมีขีดความสามารถสูงขึ้น อันดับของประเทศไทยมีการก้าวกระโดด เห็นได้จากอันดับของประเทศไทยทางด้านเศรษฐกิจที่ใหญ่เป็นอันดับ 24 ของโลก เป็นอันดับ 2 ของอาเซียน โดยไทยเป็นหัวใจสําคัญของอาเซียน เพราะฉะนั้นเราไม่ใช่ประเทศที่จะมองข้ามได้ คนที่ทําด้านชีววิทยาศาสตร์ต้องสนใจประเทศไทย ซึ่งจะทําให้เราสามารถต่อยอดเชื่อมโยงตลาดไปยังจีน ญี่ปุ่น เกาหลีใต้ อินเดียและตะวันตก โดยมองหาธุรกิจจากสิ่งต่าง ๆ เป็นภาพใหญ่ ไทยมีโอกาสสูงและมีความเข็มแข็ง และคนไทยเป็นชาติที่เข้าถึงง่าย ดังนั้น เราจะมีความก้าวหน้ามากกว่าชาติอื่น ๆ และสามารถไล่ตามหลาย ๆ ประเทศชั้นนําของโลกได้ เราจึงต้องร่วมกันคิดและไม่ก่อให้เกิดปัญหาภายในโดยมองไปที่ข้างหน้า โดยอาศัยศักยภาพของทีเซลส์ในการเปลี่ยนแปลงประเทศต่อไป” ศ.(พิเศษ) ดร.เอนก กล่าว
รัฐบาลไทย-ข่าวทำเนียบรัฐบาล-BOI offices in Beijing, Shanghai, and Guangzhou ready to promote trade and investment between Thailand and China
วันพฤหัสบดีที่ 18 พฤษภาคม 2566
18/05/2566
BOI offices in Beijing, Shanghai, and Guangzhou ready to promote trade and investment between Thailand and China
BOI offices in Beijing, Shanghai, and Guangzhou ready to promote
trade and investment between Thailand and China
May 18, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed about another accomplishment in trade and investment promotion cooperation between Thailand and China, following the success of the “Invest in Shanghai, Share the Future” event, co-organized by the City of Shanghai, Bank of China, and Thailand’s Board of Investment (BOI).
The Mayor of Shanghai led a group of Shanghai executives to attend the “Invest in Shanghai, Share the Future” event which was held in Thailand on May 2, 2023 with an aim to expand trade and investment cooperation and build upon BOI’s investment roadshows in several Chinese cities in April 2023. According to BOI, Thailand remains popular among Chinese investors, with its strategic location in the region, efficient transport, logistics, and infrastructure system, and quality industrial estates, especially the Eastern Economic Corridor (EEC) which could connect with Shanghai Lingang Special Area in the future.
Shanghai has also a policy to attract investment in Shanghai Lin-gang Special Area, which specializes in modern industries, such as digital ventures, health and medicine, smart electronics and EVs. This would be a great opportunity to strengthen investment cooperation between Thailand and China, as these industries are in line with Thailand's policy to promote S-Curve industry development.
The Prime Minister is pleased with steady growth in trade and investment cooperation between the two countries, especially the investment in future industries. The Government Spokesperson affirmed that 3 BOI offices in Beijing, Shanghai, and Guangzhou stand ready to further strengthen trade and investment connectivity between Thailand and China.
รัฐบาลไทย-ข่าวทำเนียบรัฐบาล-กรมบัญชีกลางเตือน! อย่าหลงเชื่อมิจฉาชีพ แอบอ้างชื่อกรมบัญชีกลาง หลอกลวงประชาชนกู้เงินออนไลน์
วันพฤหัสบดีที่ 18 พฤษภาคม 2566
18/05/2566
กรมบัญชีกลางเตือน! อย่าหลงเชื่อมิจฉาชีพ แอบอ้างชื่อกรมบัญชีกลาง หลอกลวงประชาชนกู้เงินออนไลน์
ขณะนี้มีมิจฉาชีพแอบอ้างชื่อกรมบัญชีกลาง ประกอบการให้กู้ยืมเงินแบบออนไลน์ โดยการส่งลิงก์ Line Official ให้สมัครกู้ยืมเงินผ่าน Facebook ให้หลงเชื่อเข้าไปสมัครและกรอกข้อมูลส่วนตัว และให้ทําธุรกรรมทางการเงิน
นางสาววารี แว่นแก้ว รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า กรมบัญชีกลางได้รับแจ้งจากประชาชนว่าขณะนี้มีมิจฉาชีพแอบอ้างชื่อกรมบัญชีกลาง ประกอบการให้กู้ยืมเงินแบบออนไลน์ โดยการส่งลิงก์ Line Official ให้สมัครกู้ยืมเงินผ่านทาง Facebook ทําให้ประชาชนหลงเชื่อเข้าไปสมัครและกรอกข้อมูลส่วนตัว และให้ทําธุรกรรมทางการเงิน โดยในขั้นตอนของการปลดล็อคบัญชีเงินฝากธนาคาร กลุ่มมิจฉาชีพได้แอบอ้างชื่อกรมบัญชีกลางในเอกสารระบบล็อค System Lock เพื่อหลอกลวงให้ประชาชนหลงเชื่อ
กรมบัญชีกลาง ขอชี้แจงว่า กรมบัญชีกลางไม่มีส่วนเกี่ยวข้องใด ๆ กับการกระทําดังกล่าว ดังนั้น จึงขอเตือนให้ประชาชนอย่าหลงเชื่อ ทั้งนี้ หากมีข้อสงสัยสามารถสอบถามได้ที่ Call Center กรมบัญชีกลาง 0 2270 6400 ในวัน เวลาราชการ” โฆษกกรมบัญชีกลางกล่าว
รัฐบาลไทย-ข่าวทำเนียบรัฐบาล-PM pleased with increasing number of new business registration
วันพฤหัสบดีที่ 18 พฤษภาคม 2566
18/05/2566
PM pleased with increasing number of new business registration
PM pleased with increasing number of new business registration
Deputy Secretary-General to the Prime Minister and Acting Government Spokesperson Anucha
Burapachaisri disclosed that Prime Minister and Defense Minister Gen. Prayut Chan-o-cha was
reported on an increase of new business registration in April 2023 by the Department of
Business Development, and commended concerned agencies for the success.
According to the report, 6,041 applications have been recorded for new partnership and
company limited registration in April 2023, with total capital worth 20,897.87 million Baht, an
increase of 12.37%YoY. Top 3 businesses requested for registration are real estate business
(434) which accounts for 7.19%, general building construction business (405), accounting for
6.70%, and restaurant business (262), accounting for 4.34%. Number of new business
registration in the first 4 months of 2023 is recorded at 32,223, the highest in 10 years.
The Prime Minister is confident in Thailand’s economic potential and opportunity for further
growth. An increasing number of business registration reflects the country’s success in
promoting ease of doing business and conducive business environment in a bid to boost
confidence of all concerned sectors and advance national economic development in a stable and
sustainable manner.
รัฐบาลไทย-ข่าวทำเนียบรัฐบาล-บสย. ประชุมเชิงปฏิบัติการระดับผู้บริหาร จัดทำแผนวิสาหกิจ 2567-2571
วันพฤหัสบดีที่ 18 พฤษภาคม 2566
18/05/2566
บสย. ประชุมเชิงปฏิบัติการระดับผู้บริหาร จัดทําแผนวิสาหกิจ 2567-2571
บสย. จัดประชุมปฏิบัติการระดับผู้บริหาร (VP Workshop) เพื่อจัดทําแผนวิสาหกิจประจําปี 2567–2571 และแผนปฏิบัติการปี 2567 โดยมีผู้บริหารระดับสูงและผู้บริหารทุกฝ่ายงานร่วมประชุม เพื่อทบทวนวิสัยทัศน์ พันธกิจ ค่านิยม ตําแหน่งเชิงยุทธศาสตร์
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เป็นประธานเปิดการประชุมปฏิบัติการระดับผู้บริหาร (VP Workshop) เพื่อจัดทําแผนวิสาหกิจประจําปี 2567 – 2571 และแผนปฏิบัติการปี 2567 โดยมีผู้บริหารระดับสูงและผู้บริหารทุกฝ่ายงานเข้าร่วมประชุม เพื่อทบทวนวิสัยทัศน์ พันธกิจ ค่านิยม ตําแหน่งเชิงยุทธศาสตร์ พร้อมทั้งร่วมพิจารณาประเด็นความท้าทายและโอกาส เพื่อกําหนดแนวทางการดําเนินงานภายใต้กรอบยุทธศาสตร์เบื้องต้น ณ โรงแรมนิกโก ทองหล่อ กรุงเทพ เมื่อวันที่ 16 พฤษภาคม 2566
สําหรับการกําหนดกรอบยุทธศาสตร์ บสย. มุ่งไปสู่การเป็นศูนย์กลางเชื่อมโยงแหล่งเงินทุน โดยขยายช่องทางการค้ําประกันสินเชื่อ ผ่าน Digital Platform เพื่อเพิ่มโอกาส ส่งเสริมและสนับสนุนการเข้าถึงแหล่งเงินทุนของผู้ประกอบการ SMEs เพื่อการเติบโตอย่างยั่งยืน (SMEs’ Gateway) ควบคู่ไปกับขยายบทบาทการให้ความรู้และคําปรึกษาทางการเงินและธุรกิจให้กับ SMEs รวมถึงพัฒนาองค์กรโดยนําเทคโนโลยี Digital มาใช้เพื่อเพิ่มประสิทธิภาพการทํางาน และรองรับแนวโน้มของผู้ประกอบการยุคใหม่ที่ทําธุรกรรมผ่านออนไลน์มากขึ้น
ทั้งนี้ ในปี 2566 บสย. เน้นย้ําการทํางานที่รวดเร็ว รอบคอบ ภายใต้ค่านิยม TCG Fast & First รวดเร็ว รอบคอบ ที่หนึ่งในใจ SMEs โดย T: Think Innovatively : กล้าคิด กล้าทํา กล้าเปลี่ยนแปลง C : Connectivity สร้างเครือข่าย สร้างความร่วมมือ สร้างความสัมพันธ์ G : Good Governance ยึดมั่นธรรมาภิบาล ยึดมั่นบริหารความเสี่ยง ยึดมั่นดูแลสังคมและสิ่งแวดล้อม Fast : รวดเร็ว รอบคอบ อย่างรอบรู้ First : ที่หนึ่งให้บริการ ที่หนึ่งให้คําปรึกษา ที่หนึ่งในใจ SMEs
โดยมุ่งเน้น 5 พันธกิจหลัก ได้แก่ 1.พัฒนาศักยภาพ SMEs และผู้ประกอบการรายย่อยเพื่อให้เข้าถึงแหล่งทุนและองค์ความรู้ทั้งระบบ 2.ผลักดัน SMEs และผู้ประกอบการรายย่อยให้เติบโตอย่างก้าวกระโดดด้วยนวัตกรรมทางการเงิน 3.เชื่อมโยงเครือข่ายธุรกิจครบวงจรสําหรับ SMEs และผู้ประกอบการรายย่อย 4.ยกระดับขีดความสามารถองค์กรเพื่อการสนับสนุนเศรษฐกิจฐานรากอย่างบูรณาการ 5.ส่งเสริมการดําเนินงานที่โปร่งใสในทุกระดับองค์กรอย่างยั่งยืน
รัฐบาลไทย-ข่าวทำเนียบรัฐบาล-ผู้ผลิตกระเบื้องยักษ์ใหญ่หนุนการแข่งขันฝีมือแรงงานแห่งชาติ มอบผลิตภัณฑ์รวมกว่า 5 แสนบาท
วันพฤหัสบดีที่ 18 พฤษภาคม 2566
ผู้ผลิตกระเบื้องยักษ์ใหญ่หนุนการแข่งขันฝีมือแรงงานแห่งชาติ มอบผลิตภัณฑ์รวมกว่า 5 แสนบาท
กรมพัฒนาฝีมือแรงงาน รับมอบผลิตภัณฑ์กระเบื้องเซรามิกปูพื้น จากบริษัท เอสซีจี เซรามิกส์ จํากัด (มหาชน) มูลค่ารวมกว่า 5 แสนบาท หนุนการแข่งขันฝีมือแรงงาน เตรียมพร้อมผลิตช่างปูกระเบื้องกว่า 500 คน ในพื้นที่ 20 จังหวัด
รัฐบาลไทย-ข่าวทำเนียบรัฐบาล-ธ.ก.ส. เตือน ! ระวังมิจฉาชีพแอบอ้างชื่อและตราสัญลักษณ์ธนาคารปล่อยเงินกู้นอกระบบ
วันพฤหัสบดีที่ 18 พฤษภาคม 2566
18/05/2566
ธ.ก.ส. เตือน ! ระวังมิจฉาชีพแอบอ้างชื่อและตราสัญลักษณ์ธนาคารปล่อยเงินกู้นอกระบบ
ธ.ก.ส. เตือน ! ระวังมิจฉาชีพแอบอ้างเป็นตัวแทนธนาคารปล่อยเงินกู้นอกระบบ โดยใช้ตราสัญลักษณ์และชื่อธนาคาร ยืนยัน ! ธ.ก.ส. ไม่มีส่วนเกี่ยวข้องกับการกระทําดังกล่าวและไม่มีนโยบายปล่อยเงินกู้ผ่านตัวแทนบริษัทแต่อย่างใด พร้อมแจ้งความเอาผิดผู้หลอกลวง
นายไพศาล หงษ์ทอง ผู้ช่วยผู้จัดการและโฆษกธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ด้วยขณะนี้ มีกลุ่มผู้ไม่หวังดีแอบอ้างเป็นบริษัทตัวแทนธนาคารในการนําเสนอเงินกู้นอกระบบ จัดทําเอกสารนัดรับเงินกู้และแอบอ้างชื่อและตราสัญลักษณ์ รวมถึงลายเซ็นต์พนักงาน โดยให้ชําระค่าคิวล่วงหน้าก่อนการรับสินเชื่อด้วยนั้น ธ.ก.ส. ขอเรียนว่า ธ.ก.ส. ไม่มีส่วนเกี่ยวข้องกับการกระทําดังกล่าว อีกทั้งธนาคารไม่มีนโยบายในการให้สินเชื่อผ่านตัวแทนบริษัท หรือมีการชําระค่าคิวล่วงหน้าก่อนรับสินเชื่อ จึงขอให้เกษตรกรลูกค้าและประชาชนทั่วไปอย่าหลงเชื่อบริษัทหรือบุคคลที่มีพฤติการณ์ดังกล่าว
ทั้งนี้ ธ.ก.ส. มีผลิตภัณฑ์ด้านสินเชื่ออย่างหลากหลายที่มีอัตราดอกเบี้ยผ่อนปรน เช่น สินเชื่อสานฝันสร้างอาชีพ สินเชื่อนวัตกรรมดี มีเงินทุน และสินเชื่อ SME เสริมแกร่ง อัตราดอกเบี้ย ร้อยละ 4 เป็นต้น สําหรับผู้ที่สนใจสามารถติดตามข้อมูลและข่าวสารด้านผลิตภัณฑ์และบริการ ผ่านช่องทางการสื่อสารหลักของธนาคาร ได้แก่ เว็บไซต์ www.baac.or.th Facebook Page “ธกส BAAC Thailand” และ LINE Official Account : @baacfamily พร้อมกันนี้ ธ.ก.ส. ขอย้ําเตือนให้ลูกค้าทุกท่าน เพิ่มความระมัดระวังมากยิ่งขึ้นในการติดต่อหรือทําธุรกรรมออนไลน์ เนื่องด้วยปัจจุบันมิจฉาชีพมีรูปแบบการหลอกลวงที่หลากหลาย ดังนั้น หากไม่แน่ใจโปรดติดต่อโดยตรงที่ธนาคาร หรือสอบถามรายละเอียดเพิ่มเติมได้ที่ 02 555 0555 ได้ตลอด 24 ชั่วโมง ซึ่งธนาคารจะดําเนินการเอาผิดตามขั้นตอนทางกฎหมายกับผู้ที่หลอกลวงในลักษณะดังกล่าวต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ส่งเสริมการค้าและการลงทุนระหว่างไทย-จีน พร้อมผลักดันการเชื่อมโยงนครเซี่ยงไฮ้ กับ EEC พัฒนาอุตสาหกรรมแห่งอนาคต
วันพฤหัสบดีที่ 18 พฤษภาคม 2566
18/05/2566
โฆษกรัฐบาลเผย นายกฯ ส่งเสริมการค้าและการลงทุนระหว่างไทย-จีน พร้อมผลักดันการเชื่อมโยงนครเซี่ยงไฮ้ กับ EEC พัฒนาอุตสาหกรรมแห่งอนาคต
โฆษกรัฐบาลเผย นายกฯ ส่งเสริมการค้าและการลงทุนระหว่างไทย-จีน พร้อมผลักดันการเชื่อมโยงนครเซี่ยงไฮ้ กับ EEC พัฒนาอุตสาหกรรมแห่งอนาคต
วันนี้ (วันที่ 18 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สนับสนุนความร่วมมือด้านการลงทุนและการค้าระหว่างไทย-จีน ซึ่งมีแนวโน้มคึกคักต่อเนื่อง ด้านคณะกรรมการส่งเสริมการลงทุน (BOI) พร้อมเชื่อมโยงพื้นที่ EEC กับเขตพิเศษหลินกังของนครเซี่ยงไฮ้ มุ่งสู่คลัสเตอร์อุตสาหกรรมแห่งอนาคต
โฆษกประจําสํานักนายกรัฐมนตรีกล่าวว่า เมื่อวันที่ 2 พฤษภาคม 2566 ที่ผ่านมา นายกเทศมนตรีนครเซี่ยงไฮ้ นําคณะผู้บริหารระดับสูงของนครเซี่ยงไฮ้ เดินทางมาเยือนประเทศไทยเพื่อร่วมงาน “ลงทุนเซี่ยงไฮ้ ร่วมแบ่งปันอนาคต” ซึ่งคณะกรรมการส่งเสริมการลงทุน (BOI) ดําเนินการร่วมกับนครเซี่ยงไฮ้และภาคเอกชนจัดขึ้น เพื่อขยายความร่วมมือทางด้านการค้าและการลงทุนระหว่างทั้งสองประเทศ รวมถึงต่อยอดจากการเดินทางไปโรดโชว์ส่งเสริมการลงทุนที่ประเทศจีนของ BOI เมื่อเดือนเมษายนที่ผ่านมา โดย BOI เปิดเผยว่า ประเทศไทยยังเป็นที่สนใจของนักลงทุนชาวจีน โดยมีทําเลที่ตั้งซึ่งสามารถเชื่อมโยงกับภูมิภาค รวมถึงมีระบบขนส่งและโลจิสติกส์ที่มีประสิทธิภาพ มีความพร้อมด้านโครงสร้างพื้นฐาน และนิคมอุตสาหกรรมที่มีคุณภาพ โดยเฉพาะในพื้นที่เขตพัฒนาพิเศษภาคตะวันออก (EEC) ซึ่งในอนาคตสามารถเชื่อมโยงกับเขตพิเศษหลินกังของนครเซี่ยงไฮ้ได้อีกด้วย
ทั้งนี้ นครเซี่ยงไฮ้ของจีนได้ให้ความสําคัญกับการดึงดูดการลงทุนด้านนวัตกรรม วิทยาศาสตร์เทคโนโลยี โดยผลักดันเขตพิเศษหลินกัง (Shanghai Lin-gang Special Area) เพื่อส่งเสริมการค้าการลงทุนในอุตสาหกรรมสมัยใหม่ เช่น อุตสาหกรรมดิจิทัล สุขภาพและการแพทย์ อิเล็กทรอนิกส์อัจฉริยะ และยานยนต์ไฟฟ้า โดยเป็นอุตสาหกรรมที่สอดคล้องกับแนวทางการพัฒนาอุตสาหกรรมเป้าหมายของไทย ซึ่งจะเป็นโอกาสสําคัญในการเชื่อมโยงการลงทุนระหว่างไทยและจีนให้ใกล้ชิดมากยิ่งขึ้น
“นายกรัฐมนตรียินดีที่การค้าและการลงุทนระหว่างไทยและจีนยังคงเดินหน้าเติบโตต่อเนื่อง โดยเฉพาะการลงทุนในอุตสาหกรรมแห่งอนาคต ทั้งอุตสาหกรรมสุขภาพและการแพทย์ ยานยนต์ไฟฟ้า อิเล็กทรอนิกส์อัจฉริยะ และดิจิทัล สอดคล้องกับแนวทางการพัฒนาอุตสาหกรรมเป้าหมายของไทย ทั้งนี้ รัฐบาล และ BOI ซึ่งมีสํานักงานในจีน 3 แห่ง ได้แก่ เซี่ยงไฮ้ ปักกิ่ง และกว่างโจว พร้อมขยายโอกาสเชื่อมโยงการลงทุนระหว่างทั้งสองประเทศให้เติบโตมากยิ่งขึ้น” นายอนุชาฯ กล่าว
รัฐบาลไทย-ข่าวทำเนียบรัฐบาล-“ทิพานัน”ยกรายงานสภาพัฒน์-ไอเอ็มเอฟ ชี้เศรษฐกิจไทย ปี 66 ขยายตัวดีขึ้น สะท้อน นโยบายและวิสัยทัศน์ “พล.อ.ประยุทธ์”มาถูกทาง เป็นผู้นำพลิกฟื้นเศรษฐกิจประเทศ
วันพฤหัสบดีที่ 18 พฤษภาคม 2566
18/05/2566
“ทิพานัน”ยกรายงานสภาพัฒน์-ไอเอ็มเอฟ ชี้เศรษฐกิจไทย ปี 66 ขยายตัวดีขึ้น สะท้อน นโยบายและวิสัยทัศน์ “พล.อ.ประยุทธ์”มาถูกทาง เป็นผู้นําพลิกฟื้นเศรษฐกิจประเทศ
“ทิพานัน”ยกรายงานสภาพัฒน์-ไอเอ็มเอฟ ชี้เศรษฐกิจไทย ปี 66 ขยายตัวดีขึ้น สะท้อน นโยบายและวิสัยทัศน์ “พล.อ.ประยุทธ์”มาถูกทาง เป็นผู้นําพลิกฟื้นเศรษฐกิจประเทศ
วันที่ 18 พ.ค. 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า จากรายงานของ สํานักงานคณะกรรมการพัฒนาเศรษฐกิจและสังคมแห่งชาติ หรือ สภาพัฒน์ ระบุว่าเศรษฐกิจไทยหรือจีดีพีในช่วงไตรมาส 1/2566 ขยายตัวได้ 2.7% ปรับตัวดีขึ้นต่อเนื่องจากการขยายตัว 1.4% ในไตรมาส 4/2565 โดยมีปัจจัยสนับสนุนมาจากการฟื้นตัวของภาคการท่องเที่ยวการขยายตัวในเกณฑ์ดี รวมทั้งการผลิตในภาคเกษตรที่เพิ่มขึ้นโดยเมื่อปรับฤดูกาลแล้วจีดีพีขยายตัวได้ 1.9% จากไตรมาสที่ผ่านมา ด้านการใช้จ่ายการส่งออกบริการและการอุปโภค-บริโภคภาคเอกชนขยายตัวในเกณฑ์สูง การลงทุนภาคเอกชนและการลงทุนภาครัฐขยายตัวต่อเนื่อง
น.ส.ทิพานัน กล่าวว่า สําหรับ แนวโน้มเศรษฐกิจไทยในปี 2566 คาดว่าจะขยายตัวในช่วง 2.7-3.7% โดยมีปัจจัยสนับสนุนจากการฟื้นตัวของภาคการท่องเที่ยว การขยายตัวในเกณฑ์ดีของการอุปโภค-บริโภคภาคเอกชน และการขยายตัวต่อเนื่องของการลงทุนโดยคาดว่าการอุปโภค-บริโภคภาคเอกชนจะขยายตัว3.7% การลงทุนภาคเอกชนและการลงทุนภาครัฐขยายตัว 1.9% และ 2.7% ตามลําดับ ขณะที่มูลค่าการส่งออกสินค้าในรูปเงินดอลลาร์สหรัฐลดลง 1.6% ส่วนอัตราเงินเฟ้อทั่วไปเฉลี่ยอยู่ในช่วง 2.5-3.5% และดุลบัญชีเดินสะพัดเกินดุล 1.4% ของจีดีพี ทั้งนี้สอดคล้องกับรายงานของกองทุนการเงินระหว่างประเทศ หรือไอเอ็มเอฟ ที่ประมาณการเศรษฐกิจไทยในปี 2566 ว่าจะขยายตัวได้ร้อยละ 3.7 จากร้อยละ 2.8 ในปี 2565 ซึ่งปัจจัยมาจากความชัดเจนของนโยบายรัฐบาล เช่น มาตรการเร่งฟื้นฟูเศรษฐกิจ การนําร่องภูเก็ตแซนด์บ็อก จนสามารถเปิดประเทศได้เต็มที่ มาตรการดึงดูดนักลงทุนและผู้เชี่ยวชาญกลุ่มศักยภาพสูง การเปิดพื้นที่เศรษฐกิจใหม่ ๆ
“จากสํานักงานคณะกรรมการพัฒนาเศรษฐกิจและสังคมแห่งชาติ และไอเอ็มเอฟ สะท้อนถึงผลงาน จากนโยบายที่เดินมาถูกทางและวิสัยทัศน์ ของพล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นผู้นําผู้พลิกฟื้นเศรษฐกิจประเทศ จากผลกระทบวิกฤติซ้อนวิกฤติทั้งการแพร่ระบาดของเชื้อไวรัสโควิด-19และสงครามในทวีปยุโรปได้อย่างเป็นรูปธรรม”น.ส.ทิพานัน กล่าว
รัฐบาลไทย-ข่าวทำเนียบรัฐบาล-ดีอีเอส ร่วมบันทึกเทปถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี
วันพฤหัสบดีที่ 18 พฤษภาคม 2566
ดีอีเอส ร่วมบันทึกเทปถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี
ดีอีเอส ร่วมบันทึกเทปถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี
วันที่ 18 พฤษภาคม 2566 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ร่วมบันทึกเทปโทรทัศน์ถวายพระพรเนื่องในโอกาสวันมหามงคลเฉลิมพระชนมพรรษาสมเด็จพระนางเจ้าสุทิดา พัชรสุธาพิมลลักษณพระบรมราชินี เพื่อแสดงความจงรักภักดีและสํานึกในพระมหากรุณาธิคุณ โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม พ.ต.ท.อนุรักษ์ จิรจิตร ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม นางสาวชมภารี ชมภูรัตน์ อธิบดีกรมอุตุนิยมวิทยา นายภุชพงศ์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ นางปิยนุช วุฒิสอนผู้อํานวยการสํานักงานสถิติแห่งชาติ และนายณัฐวุฒิ กลางณรงค์ เลขานุการรัฐมนตรีว่าการกระทรวงดิจิทัลเพื่อเศรษฐกิจและสังคม เข้าร่วมบันทึกเทปในครั้งนี้ ณ บริษัท อสมท. จํากัด (มหาชน)
________________________
รัฐบาลไทย-ข่าวทำเนียบรัฐบาล-ดีอีเอสร่วมหารือแนวทางการขับเคลื่อน Digital Rights
วันพฤหัสบดีที่ 18 พฤษภาคม 2566
ดีอีเอสร่วมหารือแนวทางการขับเคลื่อน Digital Rights
ดีอีเอสร่วมหารือแนวทางการขับเคลื่อน Digital Rights
วันนี้ (18 พฤษภาคม 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมหารือแนวทางการขับเคลื่อนประเด็นสิทธิดิจิทัล (Digital Rights) ร่วมกับ นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ (สดช.) และเจ้าหน้าที่ที่เกี่ยวข้อง ณ ห้องประชุม ONDE - 1 ชั้น 9 สํานักงานคณะกรรมการดิจิทัลเพื่อเศรษฐกิจและสังคมแห่งชาติ กรุงเทพฯ
__________________________
รัฐบาลไทย-ข่าวทำเนียบรัฐบาล-วันพืชมงคล ประจำปี 2566
วันพฤหัสบดีที่ 18 พฤษภาคม 2566
วันพืชมงคล ประจําปี 2566
วันพุธที่ 17 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
กระทรวงเกษตรและสหกรณ์ จัดงานพระราชพิธีพืชมงคลจรดพระนังคัลแรกนาขวัญ
เนื่องในวันพืชมงคล ประจําปี 2566 ในวันนี้(17พ.ค.66) ณ มณฑลพิธีท้องสนามหลวง
โดยถือเป็นสัญลักษณ์ในการเริ่มต้นฤดูกาลเพาะปลูกใหม่ เป็นตัวอย่างแก่ราษฎรในการทํานา เป็นสิริมงคล
บํารุงขวัญและกําลังใจแก่เกษตรกร สําหรับการแจกเมล็ดพันธุ์ข้าวเพื่อเป็นสิริมงคลในปีนี้
เป็นพันธุ์ข้าวทรงปลูกพระราชทานจํานวน 6 สายพันธุ์ ได้แก่ ขาวดอกมะลิ105 ปทุมธานี1 กข43 กข85 กข78
และ กข6 รวม 4 แสนซอง โดยกรมการข้าว ได้เปิดรับคําขอผ่านทางออนไลน์ไปเมื่อช่วงต้นเดือนที่ผ่านมา
ผู้ลงทะเบียนไว้แล้วรับเมล็ดพันธุ์ข้าวได้ที่กรมการข้าว มหาวิทยาลัยเกษตรศาสตร์ บางเขน
และสํานักงานเกษตรจังหวัด ตั้งแต่วันที่ 18 พ.ค. – 16 มิ.ย.2566
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เจ้าท่าภูเก็ต เร่งตรวจสอบเหตุเรือ SPEED BOAT ชนกับ ทุ่นสัญญานไฟเดินเรือ บริเวณหาดฉลอง พร้อมออกคำสั่งห้ามใช้เรือทันที
วันพฤหัสบดีที่ 18 พฤษภาคม 2566
เจ้าท่าภูเก็ต เร่งตรวจสอบเหตุเรือ SPEED BOAT ชนกับ ทุ่นสัญญานไฟเดินเรือ บริเวณหาดฉลอง พร้อมออกคําสั่งห้ามใช้เรือทันที
...
เมื่อวันที่ 17 พฤษภาคม 2566 เวลาประมาณ 16.30 น. สํานักงานเจ้าท่าภูมิภาคสาขาภูเก็ต ได้รับแจ้งเหตุเรือ SPEED BOAT ชื่อ ธนาธิป มารีน 555 ทะเบียนเรือ 605102138 ขนาด 10.90 ตันกรอส หมดอายุวันที่ 3 พฤศจิกายน 2566 ประเภทเรือ เรือกลเดินทะเลเฉพาะเขต ประเภทการใช้บรรทุกคนโดยสาร(เรือเร็ว)
พุ่งชนทุ่นเครื่องหมายสัญญาณไฟเดินเรือบริเวณท่าเรืออ่าวฉลอง โดยมีลูกเรือจํานวน 2 คน ผู้โดยสาร 35 คน รวมทั้งสิ้น 37 คน พบผู้บาดเจ็บขาหัก 1 ราย(กัปตันเรือ) หน้าผากแตก 1 ราย(ลูกเรือ) มีอาการแน่นจุกประมาณ 5 ราย ได้รับการช่วยเหลือทั้งหมด และนําส่งโรงพยาบาลเรียบร้อย ไม่มีผู้สูญหายและไม่มีผู้เสียชีวิต จากการตรวจสอบสาเหตุพบว่าเกิดจากความประมาทของผู้ควบคุมเรือ ซึ่งอยู่ระหว่างการตรวจสอบและดําเนินการของเจ้าหน้าที่
พร้อมกันนี้ นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย ได้สั่งการให้สํานักงานเจ้าท่าภูมิภาคสาขาภูเก็ต
ออกคําสั่งห้ามใช้เรือทันที และสอบปากคําเจ้าของเรือและคนประจําเรือที่อยู่ในเหตุการณ์ เพื่อสอบสวนหาสาเหตุของการเกิดอุบัติเหตุ รวมถึงตรวจสารเสพติดของคนประจําเรือ เพื่อจะได้ดําเนินการตามกฎหมายของกรมเจ้าท่าโดยเคร่งครัด
ทั้งนี้ผู้อํานวยการสํานักงานเจ้าท่าภูมิภาคสาขาภูเก็ต ได้บูรณาการตรวจสอบสถานที่เกิดเหตุร่วมกับหน่วยงานที่เกี่ยวข้องและจะได้เดินทางไปเยี่ยมผู้ได้รับบาดเจ็บต่อไป
รัฐบาลไทย-ข่าวทำเนียบรัฐบาล-สจล. จัดงาน KMITL Innovation Expo 2023 โชว์นวัตกรรมผลิตภัณฑ์อินทรีย์และอาหารสำหรับอนาคต
วันพฤหัสบดีที่ 18 พฤษภาคม 2566
สจล. จัดงาน KMITL Innovation Expo 2023 โชว์นวัตกรรมผลิตภัณฑ์อินทรีย์และอาหารสําหรับอนาคต
สจล. จัดงาน KMITL Innovation Expo 2023 โชว์นวัตกรรมผลิตภัณฑ์อินทรีย์และอาหารสําหรับอนาคต รมว.อว. เชื่อมั่นความสามารถด้านนวัตกรรมอยู่ใน DNA คนไทย
เมื่อวันที่ 27 เมษายน 2566ศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เปิดงานและกล่าวแสดงปาฐกถาพิเศษ เรื่อง"นวัตกรรมไทยสู่เวทีโลก"ในงานKMITL Innovation Expo 2023โดยมีนายสัมพันธ์ เย็นสําราญที่ปรึกษารัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมรศ.ดร.คมสัน มาลีสีอธิการบดีสถาบันเทคโนโลยีพระจอมเกล้าเจ้าคุณทหารลาดกระบัง คณะผู้บริหาร คณาจารย์ นักศึกษา นักเรียน เข้าร่วมงานดังกล่าว ณ หอประชุมเจ้าพระยาสุรวงษ์ไวยวัฒน์ (วร บุนนาค) สถาบันเทคโนโลยีพระจอมเกล้าเจ้าคุณทหารลาดกระบัง
ศ.(พิเศษ) ดร.เอนกกล่าวปาฐกถาใจความโดยสังเขปว่า เมื่อ 70 ที่แล้ว ในช่วงต้นรัชกาลที่ 9 สหประชาชาติจัดให้ประเทศไทยเป็นประเทศยากจนและไม่เป็นที่รู้จักในสังคมโลกมากนัก แต่ในปัจจุบันประเทศไทยถูกจัดให้เป็นประเทศที่มีรายได้ปานกลางในระดับบน เป็นประเทศที่มีขนาดของเศรษฐกิจใหญ่เป็นอันดับที่ 24 ของโลก มีอันดับที่ดีขึ้นกว่า 12 ปีที่แล้วที่ประเทศไทยมีขนาดเศรษฐกิจใหญ่เป็นอันดับที่ 35 ของโลก ประเทศไทยเป็นศูนย์กลางของสมาคมประชาชาติแห่งเอเชียตะวันออกเฉียงใต้ หรือ อาเซียน ซึ่งเป็นองค์การทางภูมิรัฐศาสตร์และเศรษฐกิจในเอเชียตะวันออกเฉียงใต้ ที่มีประเทศสมาชิกทั้งหมด 10 ประเทศ ถ้านับอาเซียนเป็นประเทศหนึ่ง ขนาดเศรษฐกิจของอาเซียนถือว่าใหญ่เป็นอันดับที่ 4 ของโลก รองจากสหรัฐอเมริกา จีน และญี่ปุ่น กล่าวได้ว่าขนาดเศรษฐกิจของประเทศไทยมีการพัฒนามาอย่างต่อเนื่องและก้าวกระโดด เป็นหนึ่งในประเทศที่มีชื่อเสียงมากที่สุดในโลก เป็นมหาอํานาจในด้านเศรษฐกิจการท่องเที่ยว 1 ใน 5 ของโลก ซึ่งอีก 4 ประเทศเป็นประเทศในแถบทวีปยุโรป และหากพิจารณาจากการท่องเที่ยวทางเศรษฐกิจเชิงสร้างสรรค์ เราก็มีศิลปวัฒนธรรมที่โดดเด่นมาเป็นอันดับต้น ๆ ของโลก ประเทศไทยถือเป็นประเทศที่มีข้อได้เปรียบในการเเข่งขันด้านนวัตกรรม ที่สําคัญคือคนไทยมี DNA นวัตกรรมอยู่ในสายเลือด โดดเด่นคือนวัตกรรมด้านสังคมที่มีการสร้างรัฐขนาดใหญ่และได้รับการพัฒนามาเรื่อย ๆ ตั้งแต่สมัยโบราณ ดังนั้นเราต้องรักและเชื่อมั่นในประเทศของเรา มุ่งพัฒนาให้ประเทศไทยสามารถก้าวไปข้างหน้าในตลาดการแข่งขันด้วยการใช้ยุทธศาสตร์ ยุทธวิธีที่มีประสิทธิภาพ รวมทั้งการทําวิจัย ทํานวัตกรรมจากภาคธุรกิจ เนื่องจากธุรกิจของไทยหลากหลายธุรกิจเป็นธุรกิจในระดับโลก ร่วมมือกับต่างประเทศในการร่วมกันพัฒนานวัตกรรมนําพาประเทศไทยสู่ประเทศนวัตกรรมแบบเต็มรูปแบบ
ด้านรศ.ดร.คมสันกล่าวว่า การจัดงาน KMITL Innovation Expo 2023 มีวัตถุประสงค์เพื่อให้เกิดความร่วมมือ เป็นการเชื่อมโยงภาคอุตสาหกรรมให้ได้พบกับอาจารย์ นักเรียน นักศึกษา เพื่อทําให้ภาพให้การสร้างสรรค์ผลงานของนักเรียน นักศึกษา เข้าสู่ตลาดอุตสาหกรรมได้จริง สอดคล้องกับ The world master of innovation ผลักดันให้ผลงานของนักศึกษาร่วมกับภาคอุตสาหกรรมผลิตและต่อยอดเป็น Start up เกิดเป็นผู้ประกอบการรายใหม่ นําเอาเทคโนโลยีที่เกิดขึ้นจากมุมมองความคิดของคนไทยออกไปเป็นนวัตกรรมบนเวทีโลกต่อไป
รัฐบาลไทย-ข่าวทำเนียบรัฐบาล-​รองโฆษกรัฐบาล เตือนภัยมิจฉาชีพ! อ้างเป็นเจ้าหน้าที่กรมการขนส่งขอตรวจสถานะความเป็นเจ้าของทะเบียนรถ อย่าหลงเชื่อ อย่าโหลดแอป อย่ากดลิงค์เด็ดขาด
วันพฤหัสบดีที่ 18 พฤษภาคม 2566
18/05/2566
​รองโฆษกรัฐบาล เตือนภัยมิจฉาชีพ! อ้างเป็นเจ้าหน้าที่กรมการขนส่งขอตรวจสถานะความเป็นเจ้าของทะเบียนรถ อย่าหลงเชื่อ อย่าโหลดแอป อย่ากดลิงค์เด็ดขาด
​รองโฆษกรัฐบาล เตือนภัยมิจฉาชีพ! อ้างเป็นเจ้าหน้าที่กรมการขนส่งขอตรวจสถานะความเป็นเจ้าของทะเบียนรถ อย่าหลงเชื่อ อย่าโหลดแอป อย่ากดลิงค์เด็ดขาด
วันที่ 18 พฤษภาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี ย้ําเตือนประชาชนระวังมิจฉาชีพในรูปแบบต่างๆ โดยเฉพาะการแอบอ้างเป็นเจ้าหน้าของรัฐ โทรศัพท์สอบถามข้อมูลส่วนบุคคล รวมถึงข้อมูลสําคัญอื่นๆ ยืนยันหน่วยราชการไม่มีนโยบายโทรศัพท์สอบถามข้อมูลจากประชาชน ถึงแม้จะมีการประชาสัมพันธ์และแจ้งเตือนจากส่วนราชการให้ระมัดระวังมิจฉาชีพอย่างต่อเนื่อง แต่ยังมีประชาชนตกเป็นเหยื่อกลโกงมิจฉาชีพ
นางสาวรัชดา กล่าวว่า ขอประชาชนอย่าหลงเชื่อและอย่าสนทนาหากมีผู้แอบอ้างเป็นเจ้าหน้าที่กรมการขนส่งทางบกหรือเจ้าหน้าที่ของสํานักงานขนส่งจังหวัด โทรสอบถามข้อมูลส่วนบุคคล เช่น ชื่อ นามสกุล ทะเบียนรถ เพื่อเป็นการตรวจสถานะความเป็นเจ้าของทะเบียนรถ แล้วให้โหลดแอปพลิเคชันหรือให้เข้าไปกดลิงค์ยืนยัน หากไม่เข้าไปยืนยันข้อมูล จะทําให้ข้อมูลของเจ้าของรถถูกลบและไม่สามารถเรียกคืนได้ ทั้งนี้ กรมการขนส่งทางบกได้ยืนยันว่า ไม่มีนโยบายให้เจ้าหน้าที่โทรตรวจสอบความเป็นเจ้าของทะเบียนรถและให้โหลดแอปพลิเคชันหรือให้เข้าลิงค์เพื่อเข้าไปยืนยันข้อมูลส่วนบุคคลแต่อย่างใด ขอให้ประชาชนอย่าหลงเชื่อเด็ดขาด
สําหรับการแอบอ้างของมิจฉาชีพที่นําข้อมูลส่วนบุคคลไปทําให้เกิดความเสียหายและสูญเสีย ทรัพย์สิน ดังนี้
1.การแจ้งชื่อ นามสกุล ทะเบียนรถ
2.การแจ้งให้โหลดแอปพลิเคชันเพื่อตรวจสอบข้อมูลทะเบียนรถของตัวเอง
3.การให้เข้าลิงก์ที่ทางผู้แอบอ้างส่งมาให้ เพื่อยืนยันข้อมูลส่วนบุคคลที่อยู่ในความดูแลของกรมการขนส่งทางบก เช่น เจ้าของรถมีรถกี่คัน,เลขทะเบียน
4.การอ้างว่าหากไม่เข้าไปยืนยันข้อมูลดังกล่าว จะทําให้ข้อมูลของเจ้าของรถถูกลบและไม่สามารถเรียกคืนได้
"มิจฉาชีพหรือผู้ที่แอบอ้างเป็นเจ้าหน้าที่กรมการขนส่งทางบกเพื่อหลอกลวงประชาชน เข้าข่ายเป็นการฉ้อโกงประชาชนโดยแสดงตนเป็นคนอื่น มีความผิดตามกฎหมาย ต้องระวางโทษจําคุกตั้งแต่ 6 เดือน ถึง 7 ปี และปรับตั้งแต่ 10,000 – 140,000 บาท หากประชาชนพบผู้แอบอ้างเป็นเจ้าหน้าที่ของกรมการขนส่งทางบก สามารถแจ้งเบาะแสผ่านสายด่วนกรมการขนส่งทางบก โทร.1584 ได้ตลอด 24 ชั่วโมง" นางสาวรัชดา ย้ํา
รัฐบาลไทย-ข่าวทำเนียบรัฐบาล-ผลการคัดเลือกจังหวัดเจ้าภาพจัดซีเกมส์และอาเซียนพาราเกมส์
วันพฤหัสบดีที่ 18 พฤษภาคม 2566
ผลการคัดเลือกจังหวัดเจ้าภาพจัดซีเกมส์และอาเซียนพาราเกมส์
วันพฤหัสบดีที่ 18 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี
รับทราบผลการคัดเลือกจังหวัดเจ้าภาพสําหรับการจัดการแข่งขันกีฬาซีเกมส์และกีฬาอาเซียนพาราเกมส์ในปี
พ.ศ.2568 ตามที่กระทรวงการท่องเที่ยวและกีฬาเสนอ ดังนี้ เจ้าภาพหลักในการจัดการแข่งขันกีฬาซีเกมส์
ครั้งที่ 33 ระหว่างวันที่ 9 – 20 ธ.ค.2568 คือ กรุงเทพมหานคร จ.ชลบุรี และ จ.สงขลา
ส่วนเจ้าภาพจัดการแข่งขันกีฬาอาเซียนพาราเกมส์ ครั้งที่ 13 ระหว่างวันที่ 20 – 26 ม.ค.2569 คือ
จ.นครราชสีมา โดยพิจารณาจากจังหวัดที่เสนอตัวและมีความพร้อมในด้านต่าง ๆ เช่น การบริหารจัดการ
มีแผนพัฒนาพื้นที่ต่อเนื่อง มีความร่วมมือระหว่างภาครัฐ เอกชน และชุมชน
มีศักยภาพในการรองรับนักท่องเที่ยว มีที่พักและอาหาร สนามแข่งและสนามซ้อมกีฬา สถานพยาบาล
และการคมนาคม
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-หนุน “อุตสาหกรรมฮาลาล” รองรับตลาดกลุ่มประเทศมุสลิม ตั้งเป้าเพิ่มมูลค่าส่งออกขึ้นอีก 3% ภายในปีนี้
วันพฤหัสบดีที่ 18 พฤษภาคม 2566
หนุน “อุตสาหกรรมฮาลาล” รองรับตลาดกลุ่มประเทศมุสลิม ตั้งเป้าเพิ่มมูลค่าส่งออกขึ้นอีก 3% ภายในปีนี้
.....
ประเทศไทยเป็นผู้ส่งออกผลิตภัณฑ์ฮาลาล และเป็นผู้ผลิตอาหารฮาลาลรายใหญ่ของโลก ที่ได้รับการยอมรับในหลายประเทศ ซึ่งอาหารฮาลาลคิดเป็นสัดส่วน 20% ของการส่งออกอาหารทั้งหมดของไทย โดย 60% ส่งออกไปยังประเทศที่นับถือศาสนาอิสลาม ได้แก่ อินโดนีเซีย มาเลเซีย และบรูไน คิดเป็นมูลค่าเกือบ 6 พันล้านเหรียญสหรัฐฯ ในปี 64/65 ซึ่งรัฐบาลตั้งเป้าเพิ่มมูลค่าขึ้น 3% ภายในปี 66
.
นอกจากอาหารแล้ว อุตสาหกรรมฮาลาลของไทยยังครอบคลุมถึงผลิตภัณฑ์และบริการอื่น ๆ เช่น เครื่องสําอาง แฟชั่น เวชภัณฑ์ และการท่องเที่ยว ที่มีศักยภาพ การผลิต และส่งออกมาโดยตลอด
.
รัฐบาลพร้อมสนับสนุน และยกระดับธุรกิจฮาลาลของไทยให้เป็นที่ยอมรับจากผู้บริโภคทั้งในประเทศและต่างประเทศ เพื่อให้เข้าถึงตลาดประชากรมุสลิมจํานวนหลายพันล้านคน มั่นใจว่าด้วยระบบสนับสนุนที่แข็งแกร่ง ชื่อเสียง คุณภาพที่เป็นที่ยอมรับของผลิตภัณฑ์ไทยที่ผ่านการรับรองฮาลาล ส่งผลให้อุตสาหกรรมฮาลาลของไทยมีความพร้อม และมีศักยภาพที่จะเติบโตในระดับสากลได้อีกมาก
.
อ่านเพิ่มเติม คลิก https://www.thaigov.go.th/news/contents/details/68227
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
!ปักหมุด “ตู้เลิฟปัง รักปลอดภัย” ช่องทางบริการถุงยางอนามัยฟรี สิทธิบัตรทอง
ครม. อนุมัติหลักการให้ความช่วยเหลือด้านมนุษยธรรมแก่เมียนมา จากอิทธิพลพายุไซโคลน โมคา
เคาะ! กรุงเทพฯ – ชลบุรี - สงขลา เจ้าภาพซีเกมส์ ครั้งที่ 33 และ นครราชสีมา เจ้าภาพอาเซียนพาราเกมส์ ครั้งที่ 13
เตือน!! โควิด-19 เป็นช่วงขาขึ้น ยังไม่ผ่อนมาตรการป้องกัน เร่งฉีดวัคซีนคู่ "ไข้หวัดใหญ่-โควิด" ลดป่วยหนัก – เสียชีวิต
GDP ไทยไตรมาสแรก ปี 66 โต 2.7% จากปัจจัยหลักท่องเที่ยวฟื้นตัว ช่วยหนุนภาคการบริการ
รัฐบาลไทย-ข่าวทำเนียบรัฐบาล-รมว.อว. เสวนาจิบกาแฟ "3 ปี ในหน้าที่ รัฐมนตรี อว." เน้นการมองอย่างศิลปะ เปลี่ยนสิ่งรอบตัวให้กลายเป็นโอกาส
วันพฤหัสบดีที่ 18 พฤษภาคม 2566
รมว.อว. เสวนาจิบกาแฟ "3 ปี ในหน้าที่ รัฐมนตรี อว." เน้นการมองอย่างศิลปะ เปลี่ยนสิ่งรอบตัวให้กลายเป็นโอกาส
รมว.อว. เสวนาจิบกาแฟ "3 ปี ในหน้าที่ รัฐมนตรี อว." เน้นการมองอย่างศิลปะ เปลี่ยนสิ่งรอบตัวให้กลายเป็นโอกาส
เมื่อวันที่ 28 เมษายน 2566ศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) พร้อมด้วยดร.บุญเกียรติ การะเวกพันธุ์ผู้ช่วยรัฐมนตรีประจํากระทรวง อว. ร่วมงานเสวนา "จิบกาแฟ 3 ปี ในหน้าที่รัฐมนตรี อว." โดยได้รับการต้อนรับจากรศ.ดร.สุขุม เฉลยทรัพย์ประธานที่ปรึกษาอธิการบดี มหาวิทยาลัยสวนดุสิต และคณะ ณ ห้องประชุมสํานักงานมหาวิทยาลัย ชั้น 5 มหาวิทยาลัยสวนดุสิต
ศ.(พิเศษ) ดร.เอนกร่วมการเสวนาใจความว่า กระทรวงการอุดมศึกษา วิทยาศาสตร์ วิจัยและนวัตกรรม หรือกระทรวง อว. มุ่งสร้างการวิจัยที่ไม่เน้นเพียงแต่เรื่องการแก้ปัญหาเท่านั้น แต่มุ่งสรรค์สร้างวิจัยที่สร้างโอกาสให้ประเทศ อย่างที่กล่าวได้ว่า "ประเทศไทย เป็นประเทศแห่งโอกาส" ประเทศไทยมีเศรษฐกิจขนาดใหญ่ ได้รับความสนใจจากทั่วโลก มีการติดต่อสื่อสารและความสัมพันธ์อันดีกับนานาประเทศ ซึ่งมิตรภาพนี้เป็นสิ่งที่ล้ําค่าที่สุด เนื่องจากมนุษย์เป็นส่วนหนึ่งของสังคม ที่มีความเป็นมนุษย์สังคมมากกว่ามนุษย์ปัจเจก ให้ให้มาก รับให้น้อย ต้องใช้ศิลปะการมองสิ่งรอบตัวให้เป็นโอกาสเสมอ 3 ปีที่ผ่านมา อว. สร้างความสัมพันธ์กับต่างประเทศอยู่มาก ผ่านความร่วมมือในการทําวิจัยและนวัตกรรมร่วมกัน ยุทธศาสตร์ที่สําคัญคือการคบกับต่างประเทศด้วยวาระงานของเราให้มากขึ้น เพื่อให้นวัตกรรมไทยก้าวไปได้ไวขึ้น โดยคํานึงถึงประโยชน์ร่วมกัน นําภาคธุรกิจไทยที่ได้รับการยอมรับแล้วในระดับโลกเข้ามาเป็นส่วนหนึ่งในการพัฒนานวัตกรรมไทยสู่นวัตกรรมโลก วิทยาศาสตร์และเทคโนโลยีไทยถูกจัดให้เป็นอันดับที่ 2 ในอาเซียน รองจากประเทศสิงคโปร์ มีหอดูดาวที่มีประสิทธิภาพในระดับต้น ๆ ของโลก สามารถสร้างเตาปฏิกรณ์นิวเคลียร์ฟิวชั่นเครื่องแรกในอาเซียนได้สําเร็จ ยิ่งไปกว่านั้นยังอยู่ในระหว่างการดําเนินการสร้างยานอวกาศเพื่อไปโคจรรอบดวงจันทร์ได้ด้วยตนเอง คนไทยทุกคนมี DNA นวัตกรรมในสายเลือด ขอเพียงแค่นํามาใช้ให้ถูกต้อง และยังเชื่อว่าการพัฒนาของวิทยาศาสตร์ วิจัยและนวัตกรรมของไทย ยังสามารถดําเนินการต่อไปอีกได้อีกยาวไกล เพียงแค่มีความเชื่อและลงมือทําอย่างแท้จริง
รัฐบาลไทย-ข่าวทำเนียบรัฐบาล-!ปักหมุด “ตู้เลิฟปัง รักปลอดภัย” ช่องทางบริการถุงยางอนามัยฟรี สิทธิบัตรทอง
วันพฤหัสบดีที่ 18 พฤษภาคม 2566
!ปักหมุด “ตู้เลิฟปัง รักปลอดภัย” ช่องทางบริการถุงยางอนามัยฟรี สิทธิบัตรทอง
.....
รัฐบาลห่วงใยปัญหาด้านสุขภาพโดยเฉพาะปัญหาโรคติดต่อทางเพศสัมพันธ์ และการตั้งครรภ์ที่ไม่พึงประสงค์ เพิ่มช่องทางการให้บริการ“บริการถุงยางอนามัย” ซึ่งเป็นสิทธิประโยชน์ในระบบหลักประกันสุขภาพแห่งชาติ หรือ บัตรทอง 30 บาท เพื่อร่วมป้องกันภาวะท้องไม่พร้อม และป้องกันโรคติดต่อทางเพศสัมพันธ์ ภายใต้แคมเปญ เลิฟปัง รักปลอดภัย เริ่มให้บริการฟรีแล้ววันนี้
.
ประชาชนผู้มีสิทธิบัตรทอง เพียงนําบัตรประจําตัวประชาชน สามารถกดรับถุงยางอนามัยได้ที่ “ตู้เลิฟปัง รักปลอดภัย” โดยจะได้รับถุงยางอนามัยครั้งละ 10 ชิ้น ต่อคนต่อสัปดาห์ ไม่เกิน 52 ครั้ง/คน/ปี ขณะนี้ใช้ได้เฉพาะผู้มีสิทธิบัตรทอง 30 บาทเท่านั้น ส่วนสิทธิอื่น ๆ เช่น สิทธิประกันสังคม สวัสดิการข้าราชการ จะแจ้งให้ทราบในระยะต่อไป
.
สถานที่จุดติดตั้งตู้เลิฟปัง รักปลอดภัย
1. ท่าเรือแหลมบาลีฮาย จ.ชลบุรี
2. โรงพยาบาลเมืองพัทยา จ.ชลบุรี
3. มหาวิทยาลัยธรรมศาสตร์ ท่าพระจันทร์ กรุงเทพฯ
4. ตลาดต้นสัก อ.เมือง จ.นนทบุรี
5. ห้างสุขอนันต์ ปาร์ค สระบุรี
6. มหาวิทยาลัยรังสิต ตึกเภสัชศาสตร์
7. ห้างเซ็นทรัลเฟสติวัล พัทยา
.
ทั้งนี้ ในอนาคตจะขยายจุดติดตั้งให้บริการอย่างทั่วถึงและเพียงพอทุกพื้นที่ หากมีปัญหาการใช้ตู้สามารถสอบถามได้ที่สายด่วน สปสช.โทร 1330 ตลอด 24 ชม.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-อว. เปิดโรงงานต้นแบบการผลิตสารให้กลิ่นรส ผลักดันอุตสาหกรรมอาหารของประเทศ
วันพฤหัสบดีที่ 18 พฤษภาคม 2566
อว. เปิดโรงงานต้นแบบการผลิตสารให้กลิ่นรส ผลักดันอุตสาหกรรมอาหารของประเทศ
อว. เปิดโรงงานต้นแบบการผลิตสารให้กลิ่นรส ผลักดันอุตสาหกรรมอาหารของประเทศ พร้อมชูศักยภาพคนไทย สร้างโอกาสสู่ประเทศพัฒนาแล้ว
เมื่อวันที่ 27 เม.ย. ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) ลงพื้นที่มหาวิทยาลัยเกษตรศาสตร์ เปิดโรงงานต้นแบบและการจัดแสดงผลงานวิจัยด้านสารให้กลิ่นรส สนับสนุนโดยหน่วยบริหารและจัดการทุนด้านการเพิ่มความสามารถในการแข่งขันของประเทศ (บพข.) ที่สถาบันค้นคว้าและพัฒนาผลิตผลทางการเกษตร และอุตสาหกรรมการเกษตร มหาวิทยาลัยเกษตรศาสตร์ กรุงเทพฯ
ศ.(พิเศษ) ดร.เอนก กล่าวว่า บพข. ใช้เวลากว่า 3 ปี ในการจัดตั้งโรงงานนี้ขึ้นมา เพื่อผลักดันอุตสาหกรรมอาหารของประเทศโดยใช้องค์ความรู้ด้านวิทยาศาสตร์เทคโนโลยีและนวัตกรรม เป็นโรงงานที่ใช้ทดสอบการขยายสเกลการสกัดสารให้กลิ่นรสจากระดับห้องปฏิบัติการสู่ระดับโรงงานต้นแบบ ลดการลงทุนของภาคเอกชนในด้านการทดสอบการขยายสเกลการผลิตสารสกัดให้กลิ่นรส สอดคล้องกับการทํางานของกระทรวง อว. ในเวลานี้ที่มุ่งเน้นการทํางานแบบรวดเร็ว ยิ่งเร็วมากเราก็มีโอกาสก้าวหน้ากว่าคนอื่น เมื่อก่อนไทยไม่สามารถผลิตวัตถุปรุงแต่งกลิ่นรส (Flavoring agent) เองได้ แต่ขณะนี้ทําได้แล้ว การเริ่มทําหลังคนอื่นไม่ได้แปลว่าเราจะแพ้ ไม่ทันเขา แต่ต้องคิดว่าเราสามารถทําได้ แค่ต้องเปลี่ยนแปลงแล้วขยับให้เร็วขึ้นหรือเร็วกว่าเพื่อเพิ่มขีดความสามารถก็สามารถแซงเขาได้
รมว.อว.กล่าวต่อว่า เมื่อก่อนเราทํางานวิจัยที่เน้นทางด้านวิชาการ มุ่งทําจากด้านอุปทาน (Supply side) หรือคิดแต่ว่าตนเองอยากจะทําอะไร แต่ปัจจุบันเราต้องเปลี่ยนไปทําจากด้านอุปสงค์ (Demand side) หรือดูจากความต้องการของสังคมมากขึ้น โดยเฉพาะจากภาคธุรกิจ ธุรกิจจะเป็นตัวบอกว่าเราเองว่าต้องทําอะไร หลายธุรกิจในไทยก็เป็นธุรกิจระดับโลก มีการพัฒนานวัตกรรมมาตลอด เวลานี้เราจึงต้องเปลี่ยนกระบวนทัศน์ใหม่ในการทํางาน และต้องช่วยทั้งธุรกิจใหญ่ กลาง เล็ก ไม่เกี่ยงว่าเป็นธุรกิจขนาดใด นอกจากนี้ ต้องสร้างมิตรโดยการไปร่วมมือกับชาติที่ถนัดและเก่งในด้านนี้ เพื่อสร้างพันธมิตรที่มีผลประโยชน์ระหว่างกัน
“ไทยมีขนาดเศรษฐกิจใหญ่เป็นอันดับที่ 24 ของโลก และโตขึ้นเรื่อยๆ ท่ามกลางความวุ่นวายและปั่นป่วน ท่ามกลางความขัดแย้งที่ความรู้สึกของคนส่วนใหญ่คิดว่ามีแต่ปัญหา นอกจากนั้น ไทยยังเป็นศูนย์กลางของอาเซียน สามารถดึงต่างประเทศมาร่วมได้ เพราะอาเซียนมีเศรษฐกิจขนาดใหญ่อันดับ 4 ของโลก สามารถร่วมกับจีนที่มีขนาดเศรษฐกิจอันดับ 2 ของโลก และญี่ปุ่นที่มีขนาดเศรษฐกิจอับดับ 3 ของโลก หรือร่วมกับอินเดีย ที่มีขนาดเศรษฐกิจอันดับ 6 ของโลก ถือว่าเป็นจุดเด่น จุดแข็ง ของการสร้างพลังความร่วมมือในระดับทวีปเอเชีย โดยใช้วิทยาศาสตร์ เทคโนโลยีและนวัตกรรมมาขับเคลื่อน” ศ.(พิเศษ) ดร.เอนก กล่าว
รัฐบาลไทย-ข่าวทำเนียบรัฐบาล-อว. ชูศักยภาพงานวิจัยใช้ได้จริง สร้างโอกาสคนไทยก้าวไกลระดับโลก
วันพฤหัสบดีที่ 18 พฤษภาคม 2566
อว. ชูศักยภาพงานวิจัยใช้ได้จริง สร้างโอกาสคนไทยก้าวไกลระดับโลก
อว. ชูศักยภาพงานวิจัยใช้ได้จริง สร้างโอกาสคนไทยก้าวไกลระดับโลก ตอกย้ําภารกิจขับเคลื่อนงานวิจัยสู่การใช้ประโยชน์เชิงพาณิชย์ "พลิกโฉมให้ไทยเป็นประเทศพัฒนาแล้วและพร้อมสําหรับโลกอนาคต"
วันที่ 26 เม.ย. ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานเปิดงาน "บพข. สร้างสรรค์เศรษฐกิจไทย เชื่อมโลกด้วยงานวิจัยและนวัตกรรม ประจําปี 2566 หรือ PMUC Research for Thailand's Competitiveness 2023" พร้อมกล่าวปาฐกถาพิเศษ และเป็นประธานในพิธีลงนามบันทึกข้อตกลงความร่วมมือการพัฒนาเทคโนโลยีขั้นสูง (Deep Tech) เพื่อขยายผลให้เกิดมูลค่าทางเศรษฐกิจดิจิทัล ระหว่าง หน่วยบริหารและจัดการทุนด้านการเพิ่มความสามารถในการแข่งขันของประเทศ (บพข.) และสํานักงานส่งเสริมเศรษฐกิจดิจิทัล (สศด. หรือ depa) และการลงนามบันทึกข้อตกลงความร่วมมือ ฉบับที่ 2 ในด้านการพัฒนาพลังงานสะอาด (Carbon Footprint) ระหว่าง บพข. และ สภาอุตสาหกรรมแห่งประเทศไทย ณ ห้อง Ballroom 1 ศูนย์การประชุมแห่งชาติสิริกิติ์
ศ.(พิเศษ) ดร.เอนก กล่าวว่า บพข. เป็นหน่วยงานที่เกิดขึ้นมาตอนที่มีสถานการณ์โควิดระบาด ซึ่งได้มีส่วนให้ทุนสนับสนุนการทําวิจัยที่เกี่ยวกับเรื่องโควิดจนประสบความสําเร็จเป็นอย่างดี เช่น เรื่องของวัคซีน ห้องความดันลบ เป็นต้น ทางด้านมหาวิทยาลัยที่ได้รับทุนวิจัยต่าง ๆ ก็สามารถดําเนินงานที่วางไว้ได้ดี เนื่องจากมหาวิทยาลัยมีความก้าวหน้า และแข็งแกร่ง ไทยเรามีความสามารถในการแข่งขันมาก ตอนนี้ชาติเราเป็นด้านวิทยาศาสตร์ เทคโนโลยีมากขึ้น แต่ก่อนเราคิดแต่จะซื้อเทคโนโลยี แต่ปัจจุบันเราสามารถหาวิธีที่ทําเองได้แล้ว แต่ก็ไม่ได้ปฏิเสธความร่วมมือจากต่างชาติ เช่น อีก 5 ปี จะได้เห็นยานอวกาศโคจรรอบดวงจันทร์ ซึ่งสร้างโดยฝีมือคนไทย ขณะที่ตอนนี้ไทยก็มีเครื่องโทคาแมค เครื่องปฏิกรณ์นิวเคลียร์ฟิวชันเครื่องแรกของไทย นอกจากนั้นเราเป็นชาติไม่กี่ชาติในเอเชียที่มีเครื่องฉายแสงซินโครตรอน ทําหน้าที่สร้างปฏิกิริยาฟิวชัน
ขณะนี้กําลังชวนให้ทุกคนเห็นอะไรบางอย่างจากความสามารถในการแข่งขันของไทยที่เพิ่มมากขึ้น จากการที่เป็นรัฐมนตรีกระทรวง อว. มาได้มองเห็นภาพรวมของสิ่งต่าง ๆ มากขึ้น "คนไทยอาจไม่ใช่คนที่เก่งมาก แต่เป็นชาติที่คนอยากทํางานด้วย" ไทยเป็นประเทศที่คนไปมาหาสู่มากที่สุด เป็นประเทศที่คนอยากมาลงทุนทางด้านวิทยาศาสตร์ เทคโนโลยี วิจัยและนวัตกรรม ถ้าวันนี้เราเริ่มต้นนับ 1 เราจะไม่ทันคนอื่น เราต้องเริ่มนับที่ 5-6 ไปเลย โดยร่วมกับชาติวิทยาศาสตร์ต่าง ๆ เพื่อให้เราสามารถก้าวกระโดดไปได้ไกล สําหรับขีดความสามารถที่ไทยจะเพิ่มขึ้นได้ น่าจะเป็นในด้านศิลปะ สุนทรียะ อารยะ เพราะหลายชาติมีความสนใจในเรื่องนี้ของไทย จึงอยากให้หน่วยงาน บพข. เข้ามามีส่วนร่วมในเรื่องนี้ถ้าสามารถเข้ามาดําเนินการได้ ขีดความสามารถในด้านนี้จะทําให้เราเป็นชาติที่พัฒนาแล้วและเราจะมองเห็นภาพของประเทศได้ชัดมากขึ้น
พลาดไม่ได้กับการนําเสนอผลงานวิจัยเทคโนโลยีขั้นสูง (Research Pitching) ที่พร้อมต่อยอดสู่เชิงพาณิชย์ โอกาสของนวัตกรรมไทยก้าวไกลระดับโลก เปิดตัวสู่สากลอย่างยิ่งใหญ่เป็นครั้งแรก กับงาน "บพข. สร้างสรรค์เศรษฐกิจไทย เชื่อมโลกด้วยวิจัยและนวัตกรรม หรือ PMUC 26 - 27 เมษายนนี้ ที่ศูนย์การประชุมแห่งชาติสิริกิติ์
รัฐบาลไทย-ข่าวทำเนียบรัฐบาล-“เอนก” เผย กกอ. มีมติเห็นชอบให้จัดตั้งส่วนราชการเพิ่มใน มรภ. ศรีษะเกษ ชัยภูมิ และ ร้อยเอ็ด ให้เป็นส่วนการศึกษารูปแบบใหม่ ตอบโจทย์การพัฒนาท้องถิ่น
วันพฤหัสบดีที่ 18 พฤษภาคม 2566
“เอนก” เผย กกอ. มีมติเห็นชอบให้จัดตั้งส่วนราชการเพิ่มใน มรภ. ศรีษะเกษ ชัยภูมิ และ ร้อยเอ็ด ให้เป็นส่วนการศึกษารูปแบบใหม่ ตอบโจทย์การพัฒนาท้องถิ่น
“เอนก” เผย กกอ. มีมติเห็นชอบให้จัดตั้งส่วนราชการเพิ่มใน มรภ. ศรีษะเกษ ชัยภูมิ และ ร้อยเอ็ด ให้เป็นส่วนการศึกษารูปแบบใหม่ ตอบโจทย์การพัฒนาท้องถิ่น
เมื่อวันที่ 19 เม.ย. ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) เปิดเผยว่า คณะกรรมการการอุดมศึกษา (กกอ.) ที่มี ศ.ดร.สมคิด เลิศไพฑูรย์ เป็นประธาน ได้เห็นชอบในหลักการให้มหาวิทยาลัยราชภัฎ (มรภ.) ทั้ง 3 แห่ง ได้แก่ มรภ. ศรีษะเกษ มรภ.ชัยภูมิ และ มรภ.ร้อยเอ็ด จัดตั้งส่วนราชการเพิ่มอีกแห่งละ 2 ส่วนราชการ ประกอบด้วย ส่วนราชการที่มีภารกิจในการจัดการศึกษาโดยตรง จํานวน 1 ส่วนราชการ คือ วิทยาลัยคุุรุศาสตร์และการพัฒนามนุษย์ และส่วนราชการที่มีภารกิจด้านการสนับสนุนการจัดการศึกษา จํานวน 1 ส่วนราชการ คือ สํานักส่งเสริมวิชาการและจัดการเรียนรู้ตลอดชีวิต ซึ่งจะเป็นส่วนราชการที่ช่วยขับเคลื่อนการจัดการศึกษาในรูปแบบใหม่ ที่จะเน้นการพัฒนากําลังคนเพื่อตอบโจทย์การพัฒนาท้องถิ่น ผ่านกลไกการเรียนรู้ตลอดชีวิต (lifelong learning). การผลิตกําลังคนทั้งในรูปแบบปริญญา (degree) และไม่รับปริญญา (non-degree) หลักสูตรที่ทําร่วมกับหน่วยงานในพื้นที่ การเรียนการสอนที่เอาโจทย์ของพื้นที่เป็นฐาน นอกจากนี้ กกอ. ยังเห็นว่าการจัดตั้งส่วนงานเพื่อการศึกษาในรูปแบบใหม่นี้ จะเป็นอีกบริบทของการพัฒนาอุดมศึกษาไทย หากติดตามและประเมินแล้วว่าประสบความสําเร็จ จะนําไปขยายผลในมหาวิทยาลัยอื่นๆ ต่อไป
“มรภ. ทั้ง 3 แห่ง เป็น มรภ. ที่จัดตั้งมาตั้งแต่ ปี พ.ศ .2547 ตามกฎหมายว่าด้วยมหาวิทยาลัยราชภัฏ แต่เป็นกลุ่มมหาวิทยาลัยราชภัฏที่มีการจัดตั้งและแบ่งส่วนราชการระดับคณะกลุ่มหลังสุด โดยเมื่อแรกเริ่ม มีเพียง 2 ส่วนราชการ ได้แก่ สํานักงานอธิการบดี และคณะศิลปศาสตร์และวิทยาศาสตร์ ตลอดเวลา 19 ปี ที่ผ่านมา มรภ. ทั้ง 3 แห่ง มีการเติบโตและขยายตัวมากขึ้น เป็นกําลังสําคัญของการพัฒนาจังหวัด พัฒนาพื้นที่ ปัจจุบัน (ปีการศึกษา 2565) มรภ. ศรีษะเกษ มีนักศึกษา จํานวน 7,600 คน มรภ. ร้อยเอ็ด มีนักศึกษา จํานวน 5,900 คน และ มรภ .ชัยภูมิ มีนักศึกษา จํานวน 4,600 คน การเพิ่มส่วนราชการ ให้แก่ มรภ. ทั้ง 3 แห่ง จะช่วยเพิ่มศักยภาพในการพัฒนากําลังคน สร้างความเป็นเลิศ ให้กับพื้นที่ ตามภารกิจของมหาวิทยาลัย ที่ถูกจัดอยู่ในกลุ่มที่ 3 หรือกลุ่มพัฒนาชุมชนท้องถิ่นหรือชุมชนอื่น โดยรูปแบบของส่วนราชการใหม่นั้นจะมีความยืดหยุ่น ใช้ประโยชน์จากกลไกใหม่ๆ ของกระทรวง อว. เช่น หลักสูตรแซนด์บอกส์ (sandbox) หลักสูตรตามเกณฑ์มาตรฐาน 2565 ที่เปิดโอกาสให้ออกแบบการศึกษาร่วมกับผู้ใช้หรือผู้ที่จะจ้างบัณฑิตและระบบคลังหน่วยกิตมาใช้เพื่อให้การพัฒนากําลังคนมีประสิทธิภาพมากยิ่งขึ้น” ศ.(พิเศษ) ดร.เอนก กล่าว
รัฐบาลไทย-ข่าวทำเนียบรัฐบาล-"ดร.เอนก" เผยไทยเป็นประเทศที่ไม่เคยล้าหลัง แต่เป็นประเทศที่พัฒนาแล้ว
วันพฤหัสบดีที่ 18 พฤษภาคม 2566
"ดร.เอนก" เผยไทยเป็นประเทศที่ไม่เคยล้าหลัง แต่เป็นประเทศที่พัฒนาแล้ว
"ดร.เอนก" เผยไทยเป็นประเทศที่ไม่เคยล้าหลัง แต่เป็นประเทศที่พัฒนาแล้ว แนะการบริหารจัดการความมั่นคง ต้องมีกรอบความคิดที่ดี
วันที่ 20 เม.ย. ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) ให้เกียรติกล่าวบรรยายพิเศษ หัวข้อ "นวัตกรรมกับการบริหารความมั่นคง" ในการประชุมหลักสูตร การบริหารจัดการความมั่นคงแห่งชาติ รุ่นที่ 15 ของสํานักงานข่าวกรองแห่งชาติ โดยมี นายสัมพันธ์ เย็นสําราญ ที่ปรึกษารัฐมนตรีว่าการกระทรวง อว. เข้าร่วม ณ หอประชุมสํานักข่าวกรองแห่งชาติ
ศ.(พิเศษ) ดร.เอนก กล่าวว่า การตีความข่าวและข้อมูล ต้องมีกรอบความคิด ทฤษฎี กระบวนทัศน์ แนวคิด เรื่องของความความมั่นคง ต้องยึดสิ่งเหล่านี้เป็นสําคัญ เช่น ชาติตะวันตกเป็นชาติที่มีความก้าวหน้าอย่างมาก โดยสะท้อนผลต่าง ๆ มาถึงไทย ถ้าชาติตะวันตกยึดหลักการค้าเป็นเสรี ไทยก็ควรให้การค้าเป็นเสรีเช่นกัน แต่นี่เป็นความคิดแบบด้านเดียว โลกเรามีความหลากหลาย มีความเจริญแตกต่างกัน โลกเป็นการประชันขันแข่ง ไม่มีอํานาจใดคงอยู่แน่นอน มีการปรับและเปลี่ยนแปลงตลอดเวลา เราจึงต้องมีกรอบความคิด ทฤษฎี โลกทัศน์ที่ดีจะทําให้เราเข้าใจโลกมากขึ้น สามารถตีความสิ่งต่าง ๆ ได้ดีขึ้น เช่น จีน เป็นตัวอย่างของการใช้ระบบการปกครองที่ใช้ความคิดมากที่สุด ผลิตทฤษฎีขึ้นมาใช้ นําเศรษฐกิจเข้ามามีส่วนช่วยขับเคลื่อนการปกครอง สําหรับการบริหารจัดการความมั่นคง อยากให้ศึกษาเรื่องต่าง ๆ อย่างถ่องแท้ เพื่อจะได้เข้าใจเรื่องนั้น ๆ ดีที่สุด เราเป็นประเทศที่มีพื้นฐานที่ดีเป็นทุนเดิม เป็นประเทศที่ไม่เคยล้าหลัง และเป็นประเทศที่พัฒนาแล้ว ประเทศไทยเต็มไปด้วยโอกาส แต่ต้องมีกรอบความคิด เพื่อช่วยให้มองเห็นโอกาสเหล่านั้น
รัฐบาลไทย-ข่าวทำเนียบรัฐบาล-กระทรวงยุติธรรม เปิดสถาบันพัฒนาสิทธิมนุษยชนอย่างเป็นทางการ
วันพฤหัสบดีที่ 18 พฤษภาคม 2566
18/05/2566
กระทรวงยุติธรรม เปิดสถาบันพัฒนาสิทธิมนุษยชนอย่างเป็นทางการ
กระทรวงยุติธรรม เปิดสถาบันพัฒนาสิทธิมนุษยชนอย่างเป็นทางการ
ในวันพฤหัสบดีที่ ๑๘ พฤษภาคม ๒๕๖๖ เวลา ๑๐.๐๐ น. นายวิษณุ เครืองาม รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธานในพิธีเปิดสถาบันพัฒนาสิทธิมนุษยชน โดยมี นางพงษ์สวาท กายอรุณสุทธิ์ ปลัดกระทรวงยุติธรรม H.E.Mr. Jon Astrom Grondahl เอกอัครราชทูตสวีเดนประจําประเทศไทย นายเรืองศักดิ์ สุวารี อธิบดีกรมคุ้มครองสิทธิและเสรีภาพ นางทัศนีย์ เปาอินทร์ อธิบดีกรมบังคับคดี พันตํารวจโท วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน นายไตรยฤทธิ์ เตมหิวงศ์ ผู้อํานวยการสถาบันนิติวิทยาศาสตร์ และผู้บริหารหน่วยงานในสังกัดกระทรวงยุติธรรม หน่วยงานที่เกี่ยวข้องด้านสิทธิมนุษยชน เข้าร่วมฯ ณ โรงแรมมิราเคิล แกรนด์ คอนเวนชั่น กรุงเทพมหานคร
ในการนี้ นายวิษณุ เครืองาม รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม ได้ปาฐกถาพิเศษในหัวข้อ “สถาบันพัฒนาสิทธิมนุษยชนเพื่อสังคมไทย” โดยกล่าวใจความสําคัญตอนหนึ่งว่า “สถาบันนี้จะทําหน้าที่ ๔ ประการ คือ ๑. Reseach วิจัยในเรื่องสิทธิมนุษยชน ๒. Educate คือให้ความรู้เป็นการศึกษา ๓. Acadamic support คือ ให้การสนับสนุนทางวิชาการแก่กระบวนการสิทธิมนุษยชนทั้งหลาย และ ๔. Liaison office คือ หน่วยงานกลางที่จะประสานงานกับหน่วยงานทั้งหลายในเรื่องสิทธิมนุษยชนที่มีอยู่ในประเทศไทย รวมตัวย่อทั้งหมดคือ REAL แปลว่าความเป็นจริง ผมอยากเห็นสถาบันพัฒนาสิทธิมนุษยชนเป็น REAL เป็นความเป็นจริงที่เกิดขึ้นในสังคมไทย การที่จะทําบทบาทภารกิจ ๔ ประการนี้สถาบันฯ จะเน้นไปในเรื่องการให้ความรู้ ให้การศึกษาอบรม จะเปิดหลักสูตรนักบริหารด้านสิทธิมนุษยชนระดับต้น นักบริหารด้านสิทธิมนุษยชนระดับกลาง และ นักบริหารด้านสิทธิมนุษยชนระดับสูง โดยจะเชิญข้าราชการ เจ้าหน้าที่ของรัฐ หน่วยงานต่างๆ เข้ารับการฝึกอบรม แลกเปลี่ยนความคิดเห็น ทําวิจัย ท่านจะได้รับรู้และนําไปประยุกต์ใช้ในงานของท่านได้ และผมเชื่อว่าถ้าสังคมไทยเดินไปในทิศทางนี้เราจะตระหนักในความสําคัญของสิทธิมนุษยชนมากยิ่งขึ้น และเราจะหวงแหน ป้องกัน ระงับยับยั้งไม่ให้มีการล่วงละเมิดสิทธิมนุษยชน ซึ่งก็คือสิทธิของเราในฐานะที่เป็นมนุษย์”
พร้อมกันนี้ได้มอบรางวัลให้แก่ผู้ชนะการประกวดออกแบบตราสัญลักษณ์ และเข็มวิทยฐานะสถาบันพัฒนาสิทธิมนุษยชน และเยี่ยมชมบูธของหน่วยงานต่างๆ ที่จัดแสดงภายในงาน
รัฐบาลไทย-ข่าวทำเนียบรัฐบาล-อว. ร่วมใจสืบสานประเพณีที่งดงามของไทย จัดพิธีสรงน้ำพระและรดน้ำขอพร เนื่องในวันสงกรานต์ ประจำปี พ.ศ. 2566
วันพฤหัสบดีที่ 18 พฤษภาคม 2566
อว. ร่วมใจสืบสานประเพณีที่งดงามของไทย จัดพิธีสรงน้ําพระและรดน้ําขอพร เนื่องในวันสงกรานต์ ประจําปี พ.ศ. 2566
อว. ร่วมใจสืบสานประเพณีที่งดงามของไทย จัดพิธีสรงน้ําพระและรดน้ําขอพร เนื่องในวันสงกรานต์ ประจําปี พ.ศ. 2566
10 เมษายน 2566 กระทรวงการอุดมศึกษา วิทยาศาสตร์ วิจัยและนวัตกรรม จัดพิธีสรงน้ําพระและรดน้ําขอพร เนื่องในวันสงกรานต์ ประจําปี พ.ศ. 2566 โดยมีศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานในพิธี พร้อมด้วยศ.ดร.นพ.สิริฤกษ์ ทรงศิวิไลปลัดกระทรวง อว.ศ.ดร.ศุภชัย ปทุมนากุลรองปลัดกระทรวง อว.น.ส.สุณีย์ เลิศเพียรธรรมหัวหน้าผู้ตรวจราชการกระทรวง อว.ดร.บุญเกียรติ การะเวกพันธุ์ผู้ช่วยรัฐมนตรีว่าการกระทรวง อว.นายสัมพันธ์ เย็นสําราญที่ปรึกษารัฐมนตรีว่าการกระทรวง อว.ดร.ดนุช ตันเทอดทิตย์เลขานุการรัฐมนตรีว่าการกระทรวง อว. คณะผู้บริหารระดับสูง ข้าราชการ และเจ้าหน้าที่ อว. เข้าร่วมในพิธี ที่ห้องโถงชั้น 1 อาคารพระจอมเกล้า สํานักงานปลัดกระทรวง อว. (ถนนโยธี)
ศ.(พิเศษ) ดร.เอนกได้อํานวยพรแก่ผู้เข้าร่วมพิธีพร้อมกล่าวว่า พิธีสรงน้ําพระและรดน้ําขอพรเนื่องในวันสงกรานต์เป็นกิจกรรมที่บุคลากรทุกคนควรสืบสานต่อให้ยังคงเป็นเอกลักษณ์ประเพณีที่ดีงามไว้ ถือเป็นการแสดงความเคารพต่อผู้ใหญ่ที่เราเคารพนับถือ พร้อมทั้งเน้นย้ําให้บุคลากรทุกคนในกระทรวง อว. ตั้งใจทํางานในหน้าที่ของตนให้ดีที่สุด
ภายในพิธีสรงน้ําพระและรดน้ําขอพร เนื่องในวันสงกรานต์ ประจําปี พ.ศ. 2566 ของกระทรวง อว. ประกอบไปด้วยพิธีสรงน้ําพระพุทธรูป พร้อมด้วยการรดน้ําขอพรท่านรัฐมนตรีและท่านปลัดกระทรวง อว. โดยระหว่างพิธีมีการบรรเลงบทเพลงจากวงดนตรีมูลนิธิอ.สุกรี เจริญสุขทั้งนี้ ผู้เข้าร่วมพิธีได้ร่วมกันฟังธรรมเทศนาเนื่องในวันสงกรานต์ไทย โดยพระธรรมศากยวงศ์วิสุทธิ์ (อนิลมาน ธมฺมสากิโย)วัดบวรนิเวศราชวรวิหาร เพื่อเพิ่มสิริมงคลในวาระดิถีขึ้นปีใหม่ไทย